 Na RICHARD MUNGUTI RAIA wa Amerika aliye na umri wa miaka 63 anayefunza Seminari iliyoko Chuo Kikuu cha St.Pauls alishtakiwa Jumatatu kwa kuhifadfhi picha na video za ngono baina ya watoto wa kati ya umri wa miaka 5 na 13 katika laputopu yake. Polisi nchini Kenya, kwa ushirikiano na wenzao wa Amerika walimfungulia mashtaka Joseph William Black JR katika Mahakama ya Milimani Nairobi kwa makosa anayodaiwa kutekeleza akiwa nchini kwao (amerika). Kiongozi wa mashtaka Bi Alice Mathangani alimweleza hakimu mkuu Susan Shitubi kwamba mshtakiwa-Joseph William Black JR-alitekeleza uhalifu huo kati ya Oktoba 20,2020 na Agosti 20, 2021 nchini Amerika lakini alikamatwa katika Bishop Makarios Seminary Riruta Satellite kaunti ya Nairobi mnamo Januari 23,2022. Mahakama ilifahamishwa Joseph alikutwa amehifadhi picha za watoto hao wa asili ya Kizungu wakifanya ngono katika laputopu yake. Akipinga ombi la mshtakiwa kuachiliwa kwa dhamana, Bi Mathangani alisema mshtakiwa atatoroka endapo ataachiliwa kwa dhamana. Bi Mathangani alisema mshtakiwa alitiwa nguvuni kufuatia ripoti iliyopokewa na maafisa wa uchunguzi wa jinai nchini (DCI) kwamba raia mmoja wa Amerika anayeishi nchini Kenya alikuwa amehusika na uhalifu wa ngono katika mitandao akiwa Amerika. Polisi walifanya upekuzi katika afisi ya Joseph ambaye ni mwalimu katika Bishop Makarios Seminary Riruta Satellite, Nairobi na kupata video na picha hizo za ngono. Mshtakiwa alikanusha shtaka kisha akaomba mahakama imwachilie kwa dhamana ya kiwango kisicho cha juu. Wakili anayemwakilisha mshtakiwa alieleza mahakama , Joseph anaishi humu nchini na ameajiriwa katika chuo kikuu cha St Pauls na “hawezi toroka.” Hakimu aliamuru afisa anayechunguza kesi hiyo awasilishe afidaviti akieleza kwa undani sababu za kupinga mshtakiwa akiachiliwa kwa dhamana. Kesi hiyo itatajwa Feburuari 8,2022 upande wa mashtaka uwasilishe ushahidi kuthibitisha mshtakiwa akiachiliwa kwa dhamana atakwepa mkono mrefu wa sheria. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  